text:
Агенцията от непряко данъчно облагане (включително ДДС)
 Стоките и услугите, изнасяни от Швейцария, не се облагат с швейцарски данък добавена стойност (ДДС). По отношение на стоките и услугите, предоставени на Агенцията в Швейцария за нейни официални нужди, освобождаването от ДДС се извършва съгласно член 3, втори параграф от Протокола чрез възстановяване. Освобождаването от ДДС се предоставя, в случай че действителната покупна цена на стоките и услугите, посочена във фактурата или равностоен документ, възлиза на най-малко 100 швейцарски франка (с включен данък).
 Възстановяването на ДДС се извършва срещу представяне във Федералната данъчна администрация, Главен отдел „ДДС“, на съответните швейцарски формуляри. По принцип молбите се обработват в срок от три месеца, считано от подаването на молбата за възстановяване, придружена от необходимите удостоверяващи документи.
 3. Ред и условия за прилагане на правилата за персонала на Агенцията
 По отношение на член 12, втори параграф от Протокола, Швейцария освобождава, в съответствие с принципите на националното си законодателство, длъжностните лица и другите служители на Агенцията по смисъла на член 2 от Регламент (Евратом, ЕОВС, ЕИО) No 549/69 на Съвета (1) от федерални, кантонални и общински данъци върху изплатените им от Европейския съюз заплати, надници и възнаграждения, които подлежат на облагане с вътрешен данък в полза на Европейския съюз.
 По отношение прилагането на член 13 от Протокола Швейцария не се счита за държава членка по смисъла на точка 1 по-горе.
 Длъжностните лица и другите служители на Агенцията, както и членовете на семействата им, които внасят осигуровки по осигурителната система, приложима към длъжностните лица и другите служители на Европейския съюз, не е задължително да се осигуряват по швейцарската социално-осигурителна система.
 Съдът на Европейския съюз има изключителна компетентност по всички въпроси, свързани с взаимоотношенията между Агенцията или Комисията и персонала ѝ по отношение на прилагането на Регламент (ЕИО, Евратом, ЕОВС) No 259/68 на Съвета (2) и другите разпоредби от правото на Европейския съюз, определящи условията на труд.
 (1) Регламент (Евратом, ЕОВС, ЕИО) No 549/69 на Съвета от 25 март 1969 г. относно определяне на категориите на длъжностните лица и други служители на Европейските общности, за които се прилагат разпоредбите на член 12, на член 13, втори параграф и член 14 от Протокола за привилегиите и имунитетите на Общностите (ОВ L 74, 27.3.1969 г., стр. 1).
 (2) Регламент (ЕИО, Евратом, ЕОВС) No 259/68 на Съвета от 29 февруари 1968 г. относно определянето на статута на длъжностните лица на Европейските общности и условията за работа на другите служители, и за създаване на конкретни мерки за временно прилагане към длъжностните лица на Комисията (условия за работа на другите служители) (ОВ L 56, 4.3.1968 г., стр. 1).
 ПРИЛОЖЕНИЕ Б
 ФИНАНСОВ КОНТРОЛ ПО ОТНОШЕНИЕ НА ШВЕЙЦАРСКИТЕ УЧАСТНИЦИ В ДЕЙНОСТИТЕ НА ЕВРОПЕЙСКАТА АГЕНЦИЯ ЗА АВИАЦИОННА БЕЗОПАСНОСТ
 Член 1
 Пряка комуникация
 Агенцията и Комисията комуникират пряко с всички лица или институции, установени в Швейцария, които участват в дейностите на Агенцията като договорно наети лица, участници в програми на Агенцията, получатели на плащания от бюджета на Агенцията или на Общността или подизпълнители. Тези лица могат пряко да предават на Комисията и Агенцията всякаква изискуема от тях значима


text:
информация и документация, въз основа на посочените в настоящото решение инструменти и сключени договори или споразумения, както и решения, взети в рамките на последните.
 Член 2
 Контрол
 1. В съответствие с Регламент (ЕО, Евратом) No 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (1), и финансовия правилник, приет от Управителния съвет на Агенцията на 26 март 2003 г. съгласно разпоредбите на Регламент (ЕО, Евратом) No 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) No 1605/2002 на Съвета относно Финансовия регламент, приложим за общия бюджет на Европейските общности (2), както и с други нормативни документи, на които се позовава настоящото решение, в сключени договори и споразумения, както и решения, взети с бенефициери, установени в Швейцария, може да се предвижда извършването на научни, финансови, технологични или други одити във всеки момент на същите и подизпълнителите им от служители на Агенцията или Комисията, или от други упълномощени от тях лица.
 2. Длъжностните лица на Агенцията и Комисията, както и другите упълномощени от Комисията лица имат съответния достъп до обекти, дейности и документация, както и до цялата информация, необходима за осъществяването на такива одити, включително такава в електронна форма. Това право на достъп се посочва изрично в договорите или споразуменията, сключени за целите на прилагането на инструментите, на които се позовава настоящото решение.
 3. Европейската сметна палата се ползва със същите права като Комисията.
 4. Одитите могат да се извършват до пет години след изтичане на срока на действие на настоящото решение или съгласно условията, предвидени в договорите или споразуменията или във взетите решения.
 5. Швейцарският федерален орган за контрол на финансите бива информиран предварително за извършваните на швейцарска територия одити. Това информиране не е законово условие за извършване на тези одити.
 Член 3
 Проверки на място
 1. В рамките на настоящото споразумение Комисията (OLAF — Европейската служба за борба с измамите) има право да извършва проверки на място и инспекции на швейцарска територия по реда и условията, предвидени в Регламент (Евратом, ЕО) No 2185/96 на Съвета от 11 ноември 1996 г. относно контрола и проверките на място, извършвани от Комисията с оглед защита на финансовите интереси на Европейските общности срещу измами и други нередности (3).
 2. Проверките на място и инспекциите се подготвят и осъществяват от Комисията в тясно сътрудничество с Швейцарската федерална сметна палата или с други компетентни органи на Швейцария, определени от Швейцарската федерална сметна палата, които биват своевременно уведомявани относно предмета, целта и правното основание за проверките и инспекциите, за да могат да окажат нужното съдействие. За целта длъжностните лица от компетентните органи на Швейцария могат да участват в проверките на място и инспекциите.
 3. Ако компетентните швейцарски органи поискат това, проверките на място и инспекциите могат да бъдат извършени съвместно от Комисията и швейцарските компетентни органи.
 4. Когато участниците в програмата се противопоставят на проверка на място или инспекция, органите на Швейцария, като действат съгласно националните правила, оказват на инспекторите на Комисията съдействието, от което

type: contracts

jurisdiction: EU


text:
се нуждаят, за да изпълнят задължението си по осъществяване на проверка на място или инспекция.
 5. Комисията докладва възможно най-бързо на Швейцарската федерална сметна палата за всеки факт или съмнение, свързани с нередност, която е била забелязана в хода на проверката или инспекцията на място. При всички случаи Комисията е длъжна да информира гореспоменатите органи относно резултата от тези проверки и инспекции.
 Член 4
 Информиране и консултиране
 1. С цел правилното прилагане на настоящото приложение компетентните органи на Швейцария и на Общността редовно обменят информация и, по искане на една от страните, провеждат консултации.
 2. Компетентните швейцарски органи незабавно информират Агенцията и Комисията за всеки забелязан от тях факт или съмнение за нередност във връзка със сключването и изпълнението на договори или споразумения, сключени в съответствие с инструментите, посочени в настоящото решение.
 Член 5
 Поверителност
 Съобщената или получена по силата на настоящото приложение информация в каквато и да е форма се счита за служебна тайна и е защитена по същия начин, както е защитена аналогична информация от швейцарското право и от съответните разпоредби, приложими към институциите на Общността. Такава информация не може да бъде съобщавана на други лица освен на тези в институциите на Общността, в държавите членки или в Швейцария, чиито служебни задължения изискват те да са запознати с нея, нито може да бъде използвана за цели, различни от осигуряването на ефективна защита на финансовите интереси на договарящите се страни.
 Член 6
 Административни мерки и санкции
 Без да се накърнява прилагането на наказателното право на Швейцария, Агенцията или Комисията могат да налагат административни мерки и санкции съгласно Регламент (ЕО, Евратом) No 1605/2002, Регламент (ЕО, Евратом) No 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) No 1605/2002 на Съвета относно Финансовия регламент, приложим към общия бюджет на Европейските общности (4) и Регламент (ЕО, Евратом) No 2988/95 на Съвета от 18 декември 1995 г. за защита на финансовите интереси на Европейските общности (5).
 Член 7
 Възстановяване на дължими суми и принудително изпълнение
 Решенията на Агенцията или Комисията, взети в рамките на приложното поле на настоящото решение, по силата на които са наложени финансови задължения за различни от държавите правни субекти, имат изпълнителна сила в Швейцария.
 Заповедта за принудително изпълнение трябва да се издава без никакъв допълнителен контрол, освен проверка на истинността на изпълнителния акт от орган, определен от швейцарското правителство, което е длъжно да уведоми Агенцията или Комисията за това. Принудителното изпълнение се извършва по швейцарските процедурни правила. Законосъобразността на решението за принудително изпълнение подлежи на контрол от страна на Съда на Европейския съюз.
 Решенията на Съда на Европейския съюз по силата на арбитражна клауза подлежат на изпълнение при същите условия.
 (1) ОВ L 248, 16.9.2002 г., стр. 1.
 (2) ОВ L 357, 31.12.2002 г., стр. 72.
 (3) ОВ L 292, 15.11.1996 г., стр. 2.
 (4) ОВ L 357, 31.12.2002 г., стр. 1.
 (5) ОВ L 312, 23.12.1995 г., стр. 1.


text:
 3.7.2012
 BG
 Официален вестник на Европейския съюз
 L 173/25
 РЕШЕНИЕ No 42/2012 НА СЪВМЕСТНИЯ КОМИТЕТ, СЪЗДАДЕН СЪГЛАСНО СПОРАЗУМЕНИЕТО МЕЖДУ ЕВРОПЕЙСКАТА ОБЩНОСТ И СЪЕДИНЕНИТЕ АМЕРИКАНСКИ ЩАТИ ЗА ВЗАИМНО ПРИЗНАВАНЕ
 от 20 юни 2012
 за включване на орган по оценка на съответствието в Секторното приложение по електромагнитна съвместимост
 (2012/351/ЕС)
 СЪВМЕСТНИЯТ КОМИТЕТ,
 като взе предвид Споразумението между Европейската общност и Съединените американски щати за взаимно признаване, и по-специално членове 7 и 14;
 като има предвид, че Съвместният комитет трябва да вземе решение за включване в секторно приложение на един или няколко органа по оценка на съответствието,
 РЕШИ:
 1.
 Органът по оценка на съответствието от притурка А се добавя към списъка на органите по оценка на съответствието в колона „Достъп на ЕО до пазара на САЩ“ в раздел V от Секторното приложение по електромагнитна съвместимост.
 2.
 Конкретните компетенции на посочения в притурка А орган по оценка на съответствието по отношение на продуктите и процедурите по оценка на съответствието са договорени между страните по споразумението, които се ангажират с поддържането им.
 Настоящото решение, съставено в два екземпляра, се подписва от представители на Съвместния комитет, упълномощени да действат от името на страните по споразумението за целите на изменението на споразумението. Настоящото решение влиза в сила от датата на по-късно положения подпис.
 От името на Съединените американски щати
 James SANFORD
 Подписано във Вашингтон, окръг Колумбия, на 12 юни 2012 г.
 От името на Европейския съюз
 Fernando PERREAU DE PINNINCK
 Подписано в Брюксел на 20 юни 2012 г.
 Притурка А
 Орган по оценка на съответствието на ЕО, който се добавя към списъка на органите по оценка на съответствието в колона „Достъп на ЕО до пазара на САЩ“ в раздел V от Секторното приложение по електромагнитна съвместимост
 DELTA Dansk Elektronik, Lys & Akustik
 Venlighedsvej 4
 2970 Hørsholm
 Denmark


text:
 29.6.2012
 BG
 Официален вестник на Европейския съюз
 L 169/2
 ПРЕВОД
 СПОРАЗУМЕНИЕ
 между Европейския съюз и Република Албания за създаване на рамка за участието на Република Албания в операциите на Европейския съюз за управление на кризи
 ЕВРОПЕЙСКИЯТ СЪЮЗ,
 от една страна, и
 РЕПУБЛИКА АЛБАНИЯ
 от друга страна,
 наричани по-нататък „страните“,
 като имат предвид, че:
 (1)
 Европейският съюз може да взема решения за предприемане на действия в областта на управлението на кризи.
 (2)
 Европейският съюз ще решава дали трети държави да бъдат поканени да участват в операции на ЕС за управление на кризи. Република Албания може да приеме поканата на Европейския съюз и да предложи своето участие. В такъв случай Европейският съюз ще реши дали да приеме предложението за участие на Република Албания.
 (3)
 Условията за участие на Република Албания в операции на ЕС за управление на кризи следва да бъдат установени в споразумение за създаване на рамка за подобно евентуално бъдещо участие, а не да се определят поотделно за всяка конкретна операция.
 (4)
 Подобно споразумение не следва да засяга автономността на Европейския съюз за вземане на решения и не следва да е пречка за това решенията на Република Албания да участва в операции на ЕС за управление на кризи да бъдат вземани поотделно за всеки конкретен случай.
 (5)
 Подобно споразумение следва да урежда единствено бъдещи операции на ЕС за управление на кризи и не следва да засяга съществуващите споразумения, уреждащи участието на Република Албания във вече започнали операции на ЕС за управление на кризи,
 СЕ СПОРАЗУМЯХА ЗА СЛЕДНОТО:
 РАЗДЕЛ I
 ОБЩИ РАЗПОРЕДБИ
 Член 1
 Решения относно участието
 1. След решението на Европейския съюз да покани Република Албания да участва в дадена операция на ЕС за управление на кризи и след като Република Албания вземе решение да участва, Република Албания предоставя на Европейския съюз информация за предлаганото от нея участие.
 2. Оценката от Европейския съюз на приноса на Република Албания се извършва при провеждане на консултации с Република Албания.
 3. Във възможно най-кратки срокове Европейският съюз предоставя на Република Албания първоначална оценка за вероятния размер на участието ѝ в общите разходи по операцията, за да съдейства на Република Албания да изготви предложението си.
 4. Европейският съюз съобщава с писмо на Република Албания резултатите от тази оценка с оглед да се осигури участието на Република Албания в съответствие с разпоредбите на настоящото споразумение.
 Член 2
 Рамка
 1. Република Албания се асоциира към решението на Съвета, с което Съветът на Европейския съюз решава, че ЕС ще проведе операцията за управление на кризи, и към всяко друго решение, с което Съветът на Европейския съюз решава да удължи срока на операцията на ЕС за управление на кризи, в съответствие с разпоредбите на настоящото споразумение и необходимите договорености за изпълнението му.
 2. Участието на Република Албания в дадена операция на ЕС за управление на кризи не засяга автономността на Европейския съюз за вземане на решения.
 Член 3
 Статут на персонала и на въоръжените сили
 1. Статутът на персонала, който Република Албания командирова за участие в гражданска операция на ЕС за управление на кризи, и/или на въоръжените


text:
сили, които Република Албания предоставя за военна операция на ЕС за управление на кризи, се урежда със споразумението относно статута на мисията/въоръжените сили между Европейския съюз и държавата(ите), в която(ито) се провежда операцията, ако е сключено такова.
 2. Статутът на персонала, предоставен на щаба или командните състави, разположени извън държавата(ите), в която(ито) се провежда операцията на ЕС за управление на кризи, се урежда с договорености между съответните щаб и командни състави и Република Албания.
 3. Без да се засяга споразумението относно статута на мисията/въоръжените сили, посочено в параграф 1, Република Албания упражнява юрисдикция над своя персонал, участващ в операцията на ЕС за управление на кризи.
 4. Задължение на Република Албания е да отговаря на всякакви претенции във връзка с участието в операция на ЕС за управление на кризи от страна на членове на нейния персонал или отнасящи се до тях. Република Албания отговаря за предприемането на необходимите мерки, по-специално от правно или дисциплинарно естество, срещу членовете на своя персонал в съответствие със своите законови и подзаконови разпоредби.
 5. Страните се договарят да се откажат от всякакви евентуални взаимни претенции, различни от претенциите с договорен характер, във връзка с вреда, щета или разрушаване на активи, които страните притежават или използват, или с увреждане или смърт на членове на техния персонал, настъпили при изпълнение на служебните им задължения във връзка с тяхната дейност по настоящото споразумение, освен в случаите на груба небрежност или умишлено поведение.
 6. Република Албания се задължава да направи декларация във връзка с отказа си от претенции срещу държавите — участнички в операция на ЕС за управление на кризи, в която Република Албания участва, като това ще стане при подписването на настоящото споразумение.
 7. Европейският съюз се задължава неговите държави-членки да направят декларация във връзка с отказа си от претенции, свързани с всяко бъдещо участие на Република Албания в операция на ЕС за управление на кризи, като това ще стане при подписването на настоящото споразумение.
 Член 4
 Класифицирана информация
 1. Република Албания предприема необходимите мерки, за да гарантира, че класифицираната информация на Европейския съюз е защитена в съответствие с разпоредбите относно сигурността на Съвета на Европейския съюз, съдържащи се в Решение 2011/292/ЕС от 31 март 2011 г. относно правилата за сигурност за защита на класифицирана информация на ЕС (1), както и в съответствие с другите указания, съставени от компетентните органи, включително от командващия операцията на ЕС, когато става въпрос за военна операция на ЕС за управление на кризи, или от ръководителя на мисията на ЕС, когато става въпрос за гражданска операция на ЕС за управление на кризи.
 2. Ако ЕС и Република Албания са сключили споразумение относно процедурите за сигурност при обмена на класифицирана информация, разпоредбите на това споразумение се прилагат в рамките на операцията на ЕС за управление на кризи.
 РАЗДЕЛ II
 РАЗПОРЕДБИ ОТНОСНО УЧАСТИЕТО В ГРАЖДАНСКИ ОПЕРАЦИИ ЗА УПРАВЛЕНИЕ НА КРИЗИ
 Член 5
 Персонал, командирован за участие в гражданска операция на ЕС за управление на кризи
 1. Република Албания гарантира персоналът ѝ, командирован за участие в гражданска операция на ЕС за управление на кризи, да изпълнява своята


text:
мисия в съответствие със:
 а)
 решението на Съвета и последващите му изменения съгласно член 2, параграф 1;
 б)
 оперативния план;
 в)
 мерките за изпълнение.
 2. Република Албания уведомява своевременно ръководителя на мисия на гражданската операция на ЕС за управление на кризи („ръководителя на мисията“), както и върховния представител на Съюза по въпросите на външните работи и политиката на сигурност („ВП“) за всяко изменение в участието ѝ в гражданската операция на ЕС за управление на кризи.
 3. Персоналът, командирован за участие в гражданска операция на ЕС за управление на кризи, преминава медицински преглед, бива ваксиниран и получава от компетентен орган в Република Албания медицинско свидетелство, удостоверяващо неговата пригодност за служба. Персоналът, командирован за участие в гражданска операция на ЕС за управление на кризи, представя копие от това свидетелство.
 Член 6
 Командна верига
 1. Персоналът, командирован от Република Албания, изпълнява своите задължения и съобразява поведението си единствено с интересите на гражданската операция на ЕС за управление на кризи.
 2. Целият персонал остава изцяло под командването на съответните национални органи.
 3. Националните органи прехвърлят оперативното ръководство на Европейския съюз.
 4. Ръководителят на мисията е отговорен за гражданската операция на ЕС за управление на кризи и упражнява командване и контрол на мястото на операциите.
 5. Ръководителят на мисия ръководи гражданската операция на ЕС за управление на кризи и поема нейното текущо управление.
 6. Република Албания има същите права и задължения по отношение на текущото управление на операцията като държавите-членки на Европейския съюз, участващи в нея, в съответствие с правните инструменти, посочени в член 2, параграф 1.
 7. Ръководителят на мисията е отговорен за дисциплинарния контрол върху персонала, участващ в гражданската операция на ЕС за управление на кризи. Когато се налага, съответният национален орган взема дисциплинарни мерки.
 8. Република Албания посочва лице за контакти към националния контингент („ЛКНК“), което да представлява националния ѝ контингент в рамките на операцията. ЛКНК докладва на ръководителя на мисията по национални въпроси и отговаря за ежедневната дисциплина на контингента.
 9. Решението за прекратяване на операцията се взема от Европейския съюз след консултации с Република Албания, при условие че към датата на прекратяване на операцията Република Албания все още участва в гражданската операция на ЕС за управление на кризи.
 Член 7
 Финансови аспекти
 1. Без да се засяга член 8, Република Албания поема всички разходи, свързани с участието ѝ в операцията, с изключение на текущите разходи, както е заложено в оперативния бюджет на операцията.
 2. В случай на смърт, увреждане, вреда или щета, причинени на физически или юридически лица от държавата(ите), в която(ито) се провежда операцията, Република Албания, при установяване на отговорността ѝ, изплаща обезщетение според условията, предвидени в приложимото споразумение за статута на мисията, посочено в член 3, параграф 1.
 Член 8
 Участие в оперативния бюджет
 1. Република Албания участва във финансирането на бюджета на гражданската операция на ЕС за управление на кризи.
 2. Финансовото участие на Република Албания в оперативния бюджет се изчислява въз основа на една от следните формули, като се използва тази, с която се получава по-малка сума:
 а)
 делът от референтната сума, пропорционално съответстващ на съотношението


text:
между БНД на Република Албания и общия БНД на всички държави, участващи в оперативния бюджет на операцията; или
 б)
 делът от референтната сума за оперативния бюджет, пропорционално съответстващ на съотношението между броя на персонала от Република Албания, участващ в операцията, и общия брой на персонала от всички държави, участващи в операцията.
 3. Независимо от параграфи 1 и 2 Република Албания не участва във финансирането на дневните надбавки, изплащани на персонала на държавите-членки на Европейския съюз.
 4. Независимо от параграф 1 Европейският съюз по принцип освобождава Република Албания от финансово участие в конкретна гражданска операция на ЕС за управление на кризи, когато:
 а)
 Европейският съюз реши, че Република Албания предоставя значимо участие, което е съществено за тази операция; или
 б)
 Република Албания има БНД на човек от населението, който не надвишава БНД на никоя държава-членка на Европейския съюз.
 5. Между ръководителя на мисията на и компетентните административни служби на Република Албания се подписва споразумение за внасянето на финансовото участие на Република Албания в оперативния бюджет на гражданската операция на ЕС за управление на кризи. Това споразумение включва, inter alia, следните разпоредби:
 а)
 размера на вноската;
 б)
 условията и реда за внасяне на финансовото участие;
 в)
 процедурата за одит.
 РАЗДЕЛ III
 РАЗПОРЕДБИ ОТНОСНО УЧАСТИЕТО ВЪВ ВОЕННИ ОПЕРАЦИИ ЗА УПРАВЛЕНИЕ НА КРИЗИ
 Член 9
 Участие във военна операция на ЕС за управление на кризи
 1. Република Албания гарантира нейните въоръжени сили и личен състав, участващи във военна операция на ЕС за управление на кризи, да изпълняват своята мисия в съответствие със:
 а)
 решението на Съвета и последващите му изменения съгласно член 2, параграф 1;
 б)
 оперативния план;
 в)
 мерките за изпълнение.
 2. Личният състав, командирован от Република Албания, изпълнява своите задължения и съобразява поведението си единствено с интересите на военната операция на ЕС за управление на кризи.
 3. Република Албания уведомява своевременно командващия операцията на ЕС за всяка промяна в участието ѝ в операцията.
 Член 10
 Командна верига
 1. Всички въоръжени сили и целият личен състав, участващи във военната операция на ЕС за управление на кризи, остават изцяло под командването на съответните национални органи.
 2. Националните органи прехвърлят оперативното и тактическо командване и/или контрол над своите въоръжени сили и личен състав на командващия операцията на ЕС, който има право да делегира своите правомощия.
 3. Република Албания има същите права и задължения по отношение на текущото управление на операцията като държавите-членки на Европейския съюз, участващи в нея.
 4. Командващият операцията на ЕС може във всеки един момент след консултации с Република Албания да поиска оттегляне на участието на Република Албания.
 5. Република Албания назначава висш военен представител („ВВП“), който представлява националния ѝ контингент в рамките на военната операция на ЕС за управление на кризи. ВВП провежда консултации с командващия въоръжените сили на ЕС по всички въпроси, свързани с операцията, и отговаря за ежедневната дисциплина на контингента на Република Албания.
 Член 11
 Финансови аспекти
 1. Без да се засяга член 12 от настоящото споразумение, Република Албания поема всички разходи, свързани с участието ѝ в операцията, освен ако за разходите не е налице съвместно финансиране, предвидено


text:
в правните инструменти, посочени в член 2, параграф 1 от настоящото споразумение, както и в Решение 2008/975/ОВППС на Съвета от 18 декември 2008 г. за създаване на механизъм за администриране на финансирането на общите разходи за операциите на Европейския съюз с военни или отбранителни последици (Athena) (2).
 2. В случай на смърт, увреждане, вреда или щета, причинени на физически или юридически лица от държавата(ите), в която(ито) се провежда операцията, Република Албания, при установяване на отговорността ѝ, изплаща обезщетение според условията, предвидени в приложимото споразумение за статута на въоръжените сили, посочено в член 3, параграф 1.
 Член 12
 Участие в общите разходи
 1. Република Албания участва във финансирането на общите разходи на военната операция на ЕС за управление на кризи.
 2. Финансовото участие на Република Албания в общите разходи се изчислява въз основа на една от следните две формули, като се използва тази, с която се получава по-малка сума:
 а)
 делът от общите разходи, пропорционално съответстващ на съотношението между БНД на Република Албания и общия БНД на всички държави, участващи в общите разходи на операцията; или
 б)
 делът от общите разходи, пропорционално съответстващ на съотношението между броя на личния състав от Република Албания, участващ в операцията, и общия брой на личния състав от всички държави, участващи в операцията.
 При изчисляването по параграф 2, буква б) в случаите, когато Република Албания участва с личен състав само в щаба на операцията или щаба на въоръжените сили, използваното съотношение се получава, като личният състав на тази държава се съотнесе към общата численост на личния състав на съответните щабове. В останалите случаи използваното съотношение се получава, като целият личен състав, с който участва Република Албания, се съотнася към общия личен състав на операцията.
 3. Независимо от параграф 1 Европейският съюз по принцип освобождава Република Албания от финансово участие в общите разходи за конкретна военна операция на ЕС за управление на кризи, когато:
 а)
 Европейският съюз реши, че Република Албания предоставя значимо участие в активите и/или способностите, които са съществени за операцията; или
 б)
 Република Албания има БНД на човек от населението, който не надвишава БНД на никоя държава-членка на Европейския съюз.
 4. Между администратора, чиято длъжност се предвижда в Решение 2008/975/ОВППС, и компетентните административни органи на Република Албания се сключва споразумение. Това споразумение включва, inter alia, разпоредби относно:
 а)
 размера на вноската;
 б)
 условията и реда за внасяне на финансовото участие;
 в)
 процедурата за одит.
 РАЗДЕЛ IV
 ЗАКЛЮЧИТЕЛНИ РАЗПОРЕДБИ
 Член 13
 Договорености за изпълнение на споразумението
 Без да се засягат разпоредбите на член 8, параграф 5 и член 12, параграф 4, техническите и административните договорености, необходими за целите на изпълнението на настоящото споразумение, се сключват между ВП и компетентните органи на Република Албания.
 Член 14
 Неизпълнение
 Ако една от страните не изпълнява задълженията си по настоящото споразумение, другата страна има право да прекрати настоящото споразумение, като изпрати едномесечно писмено предизвестие.
 Член 15
 Уреждане на спорове
 Споровете относно тълкуването или прилагането на настоящото споразумение се уреждат между страните по дипломатически път.
 Член 16
 Влизане в сила
 1. Настоящото споразумение влиза в сила на първия ден от


text:
първия месец, след като страните са се нотифицирали взаимно за приключването на необходимите вътрешни правни процедури за влизането в сила на споразумението.
 2. Настоящото споразумение се прилага временно от датата на подписването му.
 3. Настоящото споразумение подлежи на редовно преразглеждане.
 4. Настоящото споразумение може да бъде изменено по взаимно писмено изразено съгласие на страните.
 5. Настоящото споразумение може да бъде денонсирано от всяка от страните чрез писмена нотификация за денонсиране, изпратена до другата страна. Денонсирането поражда действие шест месеца след получаване на нотификацията от другата страна.
 Съставено в Брюксел на пети юни две хиляди и дванадесета година в два екземпляра на английски език.
 За Европейския съюз
 За Република Албания
 (1) ОВ L 141, 27.5.2011 г., стр. 17.
 (2) ОВ L 345, 23.12.2008 г., стр. 96.
 ТЕКСТ НА ДЕКЛАРАЦИИТЕ
 Текст за държавите-членки на ЕС:
 „При прилагането на решение на Съвета на ЕС относно операция на ЕС за управление на кризи, в която участва Република Албания, държавите-членки на Европейския съюз ще се стремят, доколкото това е допустимо съгласно националните им правни системи, да се откажат от всякакви евентуални претенции срещу Република Албания във връзка с увреждане или смърт на членове на техния персонал, вреда или щета на притежавани от тях активи, които се използват от операцията на ЕС за управление на кризи, ако това увреждане, смърт, вреда или щета:
 —
 са били причинени от членове на персонала на Република Албания при изпълнение на неговите задължения във връзка с операцията на ЕС за управление на кризи, освен в случаите на груба небрежност или умишлено поведение, или
 —
 са били предизвикани от използването на активи, притежавани от Република Албания, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала на Република Албания, ползващ тези активи и участващ в операцията на ЕС за управление на кризи.“
 Текст за Република Албания:
 „При прилагането на решение на Съвета на ЕС относно операция на ЕС за управление на кризи Република Албания ще се стреми, доколкото това е допустимо съгласно националната ѝ правна система, да се откаже от всякакви евентуални претенции срещу която и да е от другите държави, участващи в операцията на ЕС за управление на кризи, във връзка с увреждане или смърт на членове на нейния персонал, вреда или щета на притежавани от нея активи, които се използват от операцията на ЕС за управление на кризи, ако това увреждане, смърт, вреда или щета:
 —
 са били причинени от членове на персонала при изпълнение на неговите задължения във връзка с операцията на ЕС за управление на кризи, освен в случаите на груба небрежност или умишлено поведение, или
 —
 са били предизвикани от използването на активи, притежавани от държавите, участващи в операцията на ЕС за управление на кризи, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала, ползващ тези активи и участващ в операцията на ЕС за управление на кризи.“


text:
 19.10.2017
 BG
 Официален вестник на Европейския съюз
 L 270/25
 РЕШЕНИЕ НА СЪВМЕСТНИЯ КОМИТЕТ НА ЕИП
 No 55/2016
 от 18 март 2016 година
 за изменение на приложение XIII (Транспорт) към Споразумението за ЕИП [2017/1885]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство (Споразумението за ЕИП), и по-специално член 98 от него,
 като има предвид, че:
 (1)
 Регламент (ЕС) 2016/4 на Комисията от 5 януари 2016 г. за изменение на Регламент (ЕО) No 216/2008 на Европейския парламент и на Съвета по отношение на изпълнението на съществените изисквания за защита на околната среда (1) следва да бъде включен в Споразумението за ЕИП.
 (2)
 Поради това приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 66н (Регламент (ЕО) No 216/2008 на Европейския парламент и на Съвета) от приложение XIII към Споразумението за ЕИП се добавя следното тире:
 „—
 32016 R 0004: Регламент (ЕС) 2016/4 на Комисията от 5 януари 2016 г. (ОВ L 3, 6.1.2016 г., стр. 1).“
 Член 2
 Текстът на Регламент (ЕС) 2016/4 на исландски и на норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 3
 Настоящото решение влиза в сила на 19 март 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 18 март 2016 година.
 За Съвместния комитет на ЕИП
 Председател
 Claude MAERTEN
 (1) ОВ L 3, 6.1.2016 г., стр. 1.
 (*1) Без отбелязани конституционни изисквания.


text:
 14.10.2016
 BG
 Официален вестник на Европейския съюз
 L 278/50
 РЕШЕНИЕ No 4/2016 НА КОМИТЕТА НА ПОСЛАНИЦИТЕ АКТБ—ЕО
 от 30 септември 2016 година
 за назначаване на член на изпълнителния съвет на Техническия център за аграрно и селско сътрудничество (ЦРЗ) [2016/1820]
 КОМИТЕТЪТ НА ПОСЛАНИЦИТЕ АКТБ—ЕС,
 като взе предвид Споразумението за партньорство между членовете на групата държави от Африка, Карибите и Тихоокеанския басейн (АКТБ), от една страна, и Европейската общност и нейните държави членки, от друга страна, подписано в Котону на 23 юни 2000 г. (1) и изменено за първи път в Люксембург на 25 юни 2005 г. (2) и за втори път в Уагадугу на 22 юни 2010 г. (3), и по-специално член 3, параграф 5 от приложение III към него;
 като взе предвид Решение No 5/2013 на Комитета на посланиците АКТБ—ЕО от 7 ноември 2013 г. относно устава на Техническия център за аграрно и селско сътрудничество (ЦРЗ) (4), и по-специално член 5, параграф 4 от приложението към него;
 като има предвид, че:
 (1)
 Съгласно член 5, параграф 4 от устава на Техническия център за аграрно и селско сътрудничество (ЦРЗ) членовете на изпълнителния съвет се назначават от Комитета на посланиците АКТБ—ЕС в съответствие с установените от него процедури за период до пет години, като подлежат на междинна оценка.
 (2)
 В съответствие с Решение No 1/2015 на Комитета на посланиците АКТБ—ЕС от 12 октомври 2015 г. за назначаване на член на изпълнителния съвет на Техническия център за аграрно и селско сътрудничество (ЦРЗ) (5) мандатът на един от членовете на изпълнителния съвет изтича на 6 ноември 2016 г.
 (3)
 В съответствие с член 95, параграф 1 от Споразумението за партньорство АКТБ—ЕС срокът му изтича на 29 февруари 2020 г. Поради това е необходимо да се назначи нов член на изпълнителния съвет преди изтичането на срока на споразумението,
 РЕШИ:
 Член 1
 Посоченото по-долу лице се назначава за член на изпълнителния съвет на Техническия център за аграрно и селско сътрудничество:
 —
 г-н Frederike PRAASTERINK.
 Член 2
 Без да се засягат по-нататъшните решения, които Комитетът на посланиците АКТБ—ЕС би могъл да приеме в рамките на правомощията си, изпълнителният съвет на ЦРЗ се състои от, както следва:
 —
 г-н Frederike PRAASTERINK,
 чийто мандат изтича на 29 февруари 2020 г., както и от
 —
 проф. Baba Y. ABUBAKAR,
 —
 проф. Augusto Manuel CORREIA,
 —
 г-жа Helena JOHANSSON,
 —
 д-р Faustin R. KAMUZORA и
 —
 проф. Clement K. SANKAT,
 чийто мандат изтича на 6 ноември 2018 г.
 Член 3
 Настоящото решение влиза в сила в деня на приемането му.
 Съставено в Брюксел на 30 септември 2016 година.
 За Комитета на посланиците АКТБ—ЕС
 Председател
 L.M. ISHMAEL
 (1) ОВ L 317, 15.12.2000 г., стр. 3.
 (2) Споразумение за изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).
 (3) Споразумение за второ изменение на Споразумението за партньорство между членовете на групата държави от Африка, Карибите и Тихоокеанския


text:
 Важна правна забележка
 |
 22005A1117(01)
 Официален вестник n° L 300 , 17/11/2005 стр. 0055 - 0060 Официален вестник n° L 175 , 29/06/2006 стр. 0003 - 0008
 20051019Споразумениемежду Европейската общност и Кралство Дания относно връчването на съдебни и извънсъдебни документи по граждански и търговски делаЕВРОПЕЙСКАТА ОБЩНОСТ, оттук нататък наричана "Общността",от една страна, иКРАЛСТВО ДАНИЯ, оттук нататък наричано "Дания",от друга страна,В ЖЕЛАНИЕТО СИ да подобрят и ускорят предаването на съдебни и извънсъдебни документи по граждански и търговски дела между Дания и другите държави-членки на Общността,КАТО ОТЧИТАТ, че предаването за тази цел трябва да се извърши директно между местни органи, определени от страните по договора,КАТО ОТЧИТАТ, че бързината на предаване оправдава използването на всички подходящи средства, в случай че се спазват определени условия за четливостта и надеждността на получените документи,КАТО ОТЧИТАТ, че за сигурността на предаването е необходимо документът да бъде придружен от предварително разпечатан формуляр, който да се попълни на езика на страната, в която ще се извършва услугата, или на друг език, приет от получаващата държава-членка,КАТО ОТЧИТАТ, че с цел да се гарантира ефективността на настоящото споразумение възможността връчването на документите да бъде отказано се ограничава до единични изключения,КАТО ИМАТ ПРЕДВИД, че Конвенцията за връчване на съдебни и извънсъдебни документи по граждански и търговски дела в държавите-членки на Европейския съюз, изготвена от Съвета на ЕС с Акт от 26 май 1997 г. [1], не е влязла в сила и че следва да се осигури приемственост в резултатите от преговорите за сключването на Конвенцията,КАТО ИМАТ ПРЕДВИД, че основното съдържание на конвенцията е прието в Регламент (ЕО) No 1348/2000 на Съвета от 29 май 2000 г. относно връчването на съдебни и извънсъдебни документи по граждански или търговски дела в държавите-членки [2] (Регламента за връчване на документи),КАТО СЕ ПОЗОВАВАТ на Протокола за позицията на Дания, приложен към Договора за Европейския съюз и към Договора за създаване на Европейската общност (Протокол за позицията на Дания), съгласно който Регламентът за връчване на документите не е задължителен за Дания, нито се прилага в нея,В ЖЕЛАНИЕТО СИ разпоредбите на Регламента за връчване на документите, бъдещите негови изменения и мерките за прилагането му по международното право да се прилагат за отношенията между Общността и Дания в качеството ѝ на държава-членка със специална позиция по отношение на дял IV от Договора за създаване на ЕО,КАТО ПОДЧЕРТАВАТ важността на подходящата координация между Общността и Дания по отношение на преговарянето и сключването на международни споразумения, които биха могли да се отразят или да променят обхвата на действие на Регламента за връчване на документите,КАТО ПОДЧЕРТАВАТ, че Дания следва да се опита да се присъедини към международни споразумения, сключени от Общността, когато участието на датската страна в такива споразумения е релевантно за последователното приложение на регламента за връчване на документите и настоящото споразумение,КАТО ОТБЕЛЯЗВАТ, че Съдът на Европейските общности следва да притежава необходимата компетентност, за да осигури еднаквото приложение и тълкуване на настоящото споразумение, включително и на разпоредбите на Регламента за връчване на документите и всички общностни мерки за прилагане, които формират част от настоящото споразумение,КАТО СЕ ПОЗОВАВАТ на компетентността, предоставена на


text: Съда на Европейските общности съгласно член 68, параграф 1 от Договора за създаване на ЕО да дава преюдициални заключения, свързани с валидността и тълкуването на актове на институциите на Общността, основаващи се на дял IV от Договора, включително и за валидността и тълкуването на настоящото споразумение, както и с обстоятелството, че тази разпоредба не е задължителна, нито се прилага в Дания в резултат от Протокола за позицията на Дания,КАТО ОТЧИТАТ, че Съдът на Европейските общности следва при същите условия да има компетентност да дава преюдициални заключения по въпроси относно валидността и тълкуването на настоящото споразумение, които са поставени от датски съд или трибунал, както и че датските съдилища и трибунали следва да искат преюдициални заключения при същите условия както съдилищата и трибуналите на другите държави-членки по отношение на тълкуването на Регламента за връчване на документитеI и мерките за прилагането му,КАТО СЕ ПОЗОВАВАТ на разпоредбата, според която съгласно член 68, параграф 3 от Договора за създаване на Европейската общност Съветът на Европейския съюз, Европейската комисия и държавите-членки могат да се сезират съда на Европейските общности с искане да се произнесе по тълкуването на актове на институциите на Общността, основаващи се на дял IV от Договора, включително по тълкуването на настоящото споразумение, както и на обстоятелството, че тази разпоредба не е задължителна за Дания, нито се прилага в нея в резултат от Протокола за позицията на Дания,КАТО ОТЧИТАТ, че Дания при същите условия, както и другите държави-членки по отношение на Регламента за връчване на документите и мерките за прилагането му, следва да има възможност да сезира Съда на Европейските общности да се произнесе по дела, свързани с тълкуването на настоящото споразумение,КАТО ПОДЧЕРТАВАТ, че по датското законодателство датските съдилища при тълкуването на настоящото споразумение, включително и разпоредбите на Регламента за връчване на документите и мерките за прилагането му от страна Общността, които формират част от настоящото споразумение, следва да вземат предвид тези решения, съдържащи се в съдебната практика на Съда на Европейските общности и на съдилищата на държавите-членки на Европейските общности по отношение на разпоредбите на Регламента за връчване на документите и мерките за прилагането му от страна на Общността,КАТО ОТЧИТАТ, че следва да е възможно Съдът на Европейските общности да бъде сезиран да се произнесе по дела, свързани с изпълняването на задълженията по настоящото споразумение, съгласно разпоредбите на Договора за създаване на ЕО, регулиращи производствата пред съда,КАТО ИМАТ ПРЕДВИД, че по силата на член 300, параграф 7 от Договора за създаване на ЕО настоящото споразумение обвързва държавите-членки; по тази причина е подходящо Дания, в случай че някоя държава-членка не изпълни задълженията си, да има възможност да сезира Комисията в качеството ѝ на пазител на Договора,СЕ СПОРАЗУМЯХА ЗА СЛЕДНОТО:Член 1Цел1. Целта на настоящото споразумение е разпоредбите на Регламента за връчване на документите, както и мерките за прилагането му да се приложат към отношенията между Общността и Дания в съответствие с член 2, параграф 1 от настоящото споразумение.2. Целта на страните по договора е да постигнат еднакво прилагане и тълкуване на разпоредбите на регламента за връчване на документите и мерките за прилагането му във


text: всички държави-членки.3. Разпоредбите на член 3, параграф 1, член 4, параграф 1 и член 5, параграф 1 от настоящото споразумение са изготвени в резултат от Протокола за позицията на Дания.Член 2Сътрудничество относно връчването на документите1. Според международното право към отношенията между Общността и Дания се прилагат разпоредбите на Регламента за връчване на документите, който е приложен към споразумението и представлява част от него, заедно с мерките за прилагането му, приети съгласно член 17 от регламента и — по отношение на мерките за прилагането му, приети след влизането в сила на настоящото споразумение — приложени от Дания, както е упоменато в член 4 от настоящото споразумение, както и информацията, съобщена от държавите-членки по член 23 от регламента.2. Вместо датата, посочена в член 25 от регламента, се прилага датата на влизането в сила на настоящото споразумение.Член 3Изменения на Регламента за връчване на документите1. Дания не участва в приемането на изменения на Регламента за връчване на документите и тези изменения не са приложими или обвързващи за Дания.2. Когато измененията на регламентите бъдат приети, Дания нотифицира Комисията за взетото от нея решение дали да прилага или не съдържанието на тези изменения. Нотификацията следва да се извърши в момента на приемането на измененията или в рамките на 30 дни след това.3. Ако Дания вземе решение, че ще прилага съдържанието на измененията, в нотификацията следва да бъде указано дали прилагането им ще е административно, или за него ще е необходимо парламентарно одобрение.4. Ако в нотификацията е указано, че прилагането ще се извърши административно, в него освен това следва да бъде посочено, че всички необходими административни мерки влизат в сила на датата на влизането в сила на измененията към регламентите или че те са влезли в сила на датата на нотификацията, в зависимост от това коя дата е последната.5. Ако нотификацията указва, че за прилагането е необходимо парламентарно одобрение в Дания, се прилагат следните правила:а) законодателните мерки в Дания влизат в сила на датата на влизането в сила на измененията към Регламента или в рамките на 6 месеца след нотификацията, в зависимост от това коя дата е последната;б) Дания нотифицира Комисията относно датата, на която законодателните мерки по прилагането влизат в сила.6. Нотификация от страна на Дания, указваща, че съдържанието на измененията е приложено в Дания според параграф 4 или 5, създава взаимни задължения по международното право между Дания и Общността. Измененията на регламентите по този начин представляват изменения на настоящото споразумение и се считат приложени към него.7. В случай че:а) Дания извърши нотификация за взето от нея решение да не прилага измененията, илиб) Дания не извърши нотификация в рамките на тридесетдневния срок, определен в параграф 2; илив) законодателните мерки в Дания не влязат в сила в рамките на срока, указан в параграф 5,настоящото споразумение се счита за прекратено, освен ако в рамките на 90 дни страните не решат противното или, в ситуацията по буква в), законодателните мерки в Дания влязат в сила в рамките на същия период. Прекратяването влиза в сила три месеца след изтичането на деветдесетдневния период.8. Настоящото не се отнася за молби, които са


text: предадени преди датата на прекратяване на споразумението, която е указана в параграф 7.Член 4Мерки за прилагане1. Дания не участва в приемането на становища от страна на Комитета по член 18 от Регламента за връчване на документите. Мерките за прилагане, приети съгласно член 17 от посочения регламент, не са обвързващи или приложими за Дания.2. Когато мерките за прилагането се приемат съгласно член 17 от регламента, те следва да бъдат съобщени на датската страна. Дания следва да нотифицира Комисията за взетото от нея решение дали ще приложи съдържанието на мерките за прилагането или не. Нотификацията следва да се извърши при приемане на мерките за прилагането или в рамките на 30 дни след това.3. Нотификацията следва да указва, че всички необходими административни мерки в Дания влизат в сила на датата на влизането в сила на мерките за прилагането или че са влезли в сила на датата на нотификацията, в зависимост от това коя от двете дати е последната.4. Нотификацията от страна на Дания, че мерките за прилагането са осъществени, по силата на международното право създава взаимни задължения между Дания и Общността. Мерките за прилагането тогава стават част от настоящото споразумение.5. В случай че:а) Дания извърши нотификация, че е взела решение да не осъществява мерките за прилагането, илиб) Дания не извърши нотификация в рамките на тридесетдневния срок, определен в параграф 2;настоящото споразумение се счита за прекратено, освен ако страните не решат друго в рамките на 90 дни. Прекратяването влиза в сила три месеца след изтичането на деветдесетдневния срок.6. Настоящото няма отношение към молби, предадени преди датата на прекратяване на споразумението, указана в параграф 5.7. В случай че, по изключение, за осъществяването е необходимо одобрение от страна на датския парламент, това следва да бъде указано в нотификацията по параграф 2. В случая се прилагат разпоредбите на член 3, параграфи 5—8.8. Дания съобщава на Комисията информацията по членове 2, 3, 4, 9, 10, 13, 14, 15, член 17, буква a) и член 19 от Регламента за връчване на документите. Комисията публикува тази информация заедно с релевантната информация, касаеща другите държави-членки. Наръчникът и речникът с термини, изготвени съгласно член 17 от посочения регламент, включват също така и релевантната информация за Дания.Член 5Международни споразумения, които засягат Регламента за връчване на документите1. Международни споразумения, сключени от Общността при изпълняване на външните ѝ компетенции въз основа на правилата на Регламента за връчване на документите, не са приложими или обвързващи за Дания.2. Дания ще се въздържа от сключване на международни споразумения, чиито клаузи биха засегнали или изменили обхвата на Регламента за връчване на документите, който е приложен към настоящото споразумение, освен ако това не стане с одобрението на Общността и освен това са взети задоволителни мерки по отношение на връзката между настоящото споразумение и въпросното международно споразумение.3. При договаряне на международни споразумения, които биха засегнали или изменили обхвата на Регламента за връчване на документите, приложен към настоящото споразумение, Дания координира позицията си с Общността и се въздържа от действия, които ще поставят в опасност целите на координираната позицията на Общността в рамките на сферата ѝ на компетенции при такива преговори.Член 6Компетентност


text: на Съда на Европейските общности по отношение на тълкуването на споразумението1. Когато по висящо дело пред датски съд или трибунал се повдигне въпрос за валидността или тълкуването на настоящото споразумение, този съд или трибунал сезира Съда на Европейските общности да се произнесе по този въпрос при същите обстоятелства, при които съд или трибунал на друга държава-членка на Европейския съюз се обръща към Съда по отношение на Регламента за връчване на документите и мерките за прилагането на този регламент, посочени в член 2, параграф 1 от настоящото споразумение.2. Съгласно датското законодателство при тълкуване на настоящото споразумение съдилищата в Дания вземат предвид решенията, съдържащи се в съдебната практика на Съда, по отношение на разпоредбите на Регламента за връчване на документите, както и мерките за прилагането му от страна на Общността.3. Дания би могла, както Съвета, Комисията и всяка държава-членка, да сезира Съда с искане да се произнесе по въпрос за тълкуването на настоящото споразумение. Решението, произнесено от Съда в отговор на такова искане, не се прилага за решения на съдилища или трибунали на държави-членки, които са влезли в сила.4. Дания се оправомощава да предостави забележки на Съда, когато от страна на съд или трибунал на държава-членка към този съд е отнесен въпрос за преюдициално заключение, касаещо тълкуването на разпоредби по член 2, параграф 1.5. Прилага се протоколът относно статута на Съда на Европейските общности и неговия процедурен правилник.6. Ако разпоредбите на Договора за създаване на Европейската общност относно решенията на Съда бъдат изменени и тези изменения имат последствия за решенията по отношение на регламента за връчване на документите, Дания може да нотифицира Комисията за взетото от нея решение да не прилага измененията по настоящото споразумение. Нотификацията се извършва при влизането в сила на измененията или в рамките на 60 дни след това.В такъв случай споразумението се счита прекратено. Прекратяването влиза в сила три месеца след нотификацията.7. Настоящото не засяга молби, които са предадени преди датата на прекратяване на споразумението, указана в параграф 6.Член 7Компетентност на Съда на Европейските общности по отношение на спазването на споразумението1. Комисията може да заведе иск пред Съда срещу Дания относно неспазването на задълженията по настоящото споразумение.2. Дания може да отправи жалба до Комисията относно неспазването от страна на държава-членка на задълженията ѝ по настоящото споразумение.3. Прилагат се съответните разпоредби на Договора за създаване на Европейската общност, регулиращи производствата пред Съда, както и на Протокола за статута на Съда на Европейските общности и неговия процедурен правилник.Член 8Териториално приложениеНастоящото споразумение се прилага за териториите по член 299 от Договора за създаване на Европейската общност.Член 9Прекратяване на споразумението1. Настоящото споразумение се прекратява, ако Дания информира другите държави-членки, че вече не желае да се ползва от разпоредбите на част I от Протокола за позицията на Дания, съгласно член 7 от посочения протокол.2. Настоящото споразумение може да бъде прекратено от всяка от страните по договора, като тя даде предизвестие на другата договаряща страна. Прекратяването влиза в сила 6 месеца след датата на предизвестието.3. Настоящото не се отнася до молбите, предадени преди датата на прекратяване на споразумението, определена в параграф 1 или 2.Член


text: 10Влизане в сила1. Споразумението се приема от страните по договора съгласно съответните им процедури.2. Споразумението влиза в сила на първия ден от шестия месец, следващ нотификацията от договарящите страни за приключване на съответните им процедури, необходими за целта.Член 11Автентичност на текстоветеНастоящото споразумение се изготвя в два екземпляра на английски, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, словашки, словенски, унгарски, фински, френски, чешки и шведски език, като всеки от тези текстове е еднакво автентичен.Hecho en Bruselas, el diecinueve de octubre del dos mil cinco.V Bruselu dne devatenáctého října dva tisíce pět.Udfærdiget i Bruxelles den nittende oktober to tusind og fem.Geschehen zu Brüssel am neunzehnten Oktober zweitausendfünf.Kahe tuhande viienda aasta oktoobrikuu üheksateistkümnendal päeval Brüsselis.Έγινε στις Βρυξέλλες, στις δέκα εννέα Οκτωβρίου δύο χιλιάδες πέντε.Done at Brussels on the nineteenth day of October in the year two thousand and five.Fait à Bruxelles, le dix-neuf octobre deux mille cinq.Fatto a Bruxelles, addì diciannove ottobre duemilacinque.Briselē, divtūkstoš piektā gada deviņpadsmitajā oktobrī.Priimta du tūkstančiai penktų metų spalio devynioliktą dieną Briuselyje.Kelt Brüsszelben, a kettőezer ötödik év október tizenkilencedik napján.Magħmul fi Brussel, fid-dsatax jum ta' Ottubru tas-sena elfejn u ħamsa.Gedaan te Brussel, de negentiende oktober tweeduizend vijf.Sporządzono w Brukseli dnia dziewiętnastego października roku dwa tysiące piątego.Feito em Bruxelas, em dezanove de Outubro de dois mil e cinco.V Bruseli dňa devätnásteho októbra dvetisícpäť.V Bruslju, devetnajstega oktobra leta dva tisoč pet.Tehty Brysselissä yhdeksäntenätoista päivänä lokakuuta vuonna kaksituhattaviisi.Som skedde i Bryssel den nittonde oktober tjugohundrafem.Por la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduAz Európai Közösség részérőlGħall-Komunità EwropeaVoor de Europese GemeenschapW imieniu Wspólonoty EuropejskiejPela Comunidade EuropeiaZa Európske spoločenstvoZa Evropsko skupnostEuroopan yhteisön puolestaPå Europeiska gemenskapens vägnar+++++ TIFF +++++Por el Reino de DinamarcaZa Dánské královstvíFor Kongeriget DanmarkFür das Königreich DänemarkTaani Kuningriigi nimelΓια το Βασίλειο της ΔανίαςFor the Kingdom of DenmarkPour le Royaume de DanemarkPer il Regno di DanimarcaDānijas Karalistes vārdāDanijos Karalystės varduA Dán Királyság részérőlGħar-Renju tad-DanimarkaVoor het Koninkrijk DenemarkenW imieniu Królestwa DaniiPelo Reino da DinamarcaZa Dánske kráľovstvoZa Kraljevino DanskoTanskan kuningaskunnan puolestaPå Konungariket Danmarks vägnar+++++ TIFF +++++[1] ОВ С 261, 27.8.1997 г., стр. 1. В деня на изготвянето на Конвенцията Съветът обърна внимание на обяснителния доклад към Конвенцията, който е представен на стр. 26 от споменатия по-горе Официален вестник.[2] ОВ L 160, 30.6.2000 г., стр. 37.--------------------------------------------------


text:
 19.12.2013
 BG
 Официален вестник на Европейския съюз
 L 345/9
 РЕШЕНИЕ НА СЪВМЕСТНИЯ КОМИТЕТ НА ЕИП
 No 140/2013
 от 15 юли 2013 година
 за изменение на приложение II (Технически правила, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 259/2012 на Европейския парламент и на Съвета от 14 март 2012 г. за изменение на Регламент (ЕО) No 648/2004 по отношение на употребата на фосфати и други фосфорни съединения в потребителските перилни детергенти и потребителските детергенти за автоматични съдомиялни машини (1) следва да бъде включен в Споразумението за ЕИП
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 12ф (Регламент (ЕО) No 648/2004 на Европейския парламент и на Съвета) от глава XV на приложение II към Споразумението за ЕИП се добавя следното тире:
 „—
 32012 R 0259: Регламент (ЕС) No 259/2012 на Европейския парламент и на Съвета от 14 март 2012 г. (ОВ L 94, 30.3.2012 г., стр. 16).“
 Член 2
 Текстовете на Регламент (ЕС) No 259/2012 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 16 юли 2013 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 15 юли 2013 година.
 За Съвместния комитет на ЕИП
 Председател
 Thórir IBSEN
 (1) ОВ L 94, 30.3.2012 г., стр. 16.
 (2) Без отбелязани конституционни изисквания.


text:
 Важна правна забележка
 |
 22005A0618(01)
 Официален вестник n° L 156 , 18/06/2005 стр. 0022 - 0024 Официален вестник n° L 164 , 16/06/2006 стр. 0189 - 0192
 20050609Споразумениемежду Европейския съюз и Република Аржентина относно участието на Република Аржентина във военната операция на ЕС съюз по управление на кризата в Босна и Херцеговина (операция Althea)ЕВРОПЕЙСКИЯТ СЪЮЗ (EС),от една страна, иРЕПУБЛИКА АРЖЕНТИНА,от друга страна,по-нататък наричани "страните",КАТО ВЗЕХА ПРЕДВИД:- приемането от Съвета на Европейския съюз на Съвместно действие 2004/570/ОВППС oт 12 юли 2004 г. относно военната операция на Европейския съюз в Босна и Херцеговина [1],- поканата към Република Аржентина да участва в командваната от ЕС операция,- успешното приключване на процеса на сформиране на военните части и препоръките на командващия европейската операция и на Военния комитет на ЕС да се постигне съгласие относно участието на сили на Република Аржентина в командваната от ЕС военна операция,- Решение BiH/1/2004 на Комитета по политика и сигурност oт 21 септември 2004 г. [2] относно приемане участието на Република Аржентина в командваната от ЕС военна операция за Босна и Херцеговина,- Решение BiH/3/2004 на Комитета по политика и сигурност oт 29 септември 2004 г. относно изграждането на Комитета на държавите, участващи във военната операция на ЕС за Босна и Херцеговина [3],СЕ СПОРАЗУМЯХА, КАКТО СЛЕДВА:Член 1Участие в операцията1. Република Аржентина се асоциира със Съвместно действие 2004/570/ОВППС от 12 юли 2004 г. относно военната операция на ЕС в Босна и Херцеговина, както и с всяко съвместно действие или решение, с което Съветът на Европейския съюз реши да разшири военната операция на ЕС за управление на кризата, в съответствие с разпоредбите на настоящото споразумение и необходимите мерки по прилагане.2. Участието на Република Аржентина във военната операция, ръководена от ЕС, по управление на кризата не нарушава изискването за автономност на ЕС при вземането на решения.3. Република Аржентина гарантира, че нейните сили и персонал, които ще участват във военната операция, ръководена от ЕС, по управление на кризата приемат своята мисия в съответствие със:- Съвместно действие 2004/570/ОВППС и евентуални последващи изменения,- оперативния план,- мерките за изпълнение.4. Силите и персонала, които са командировани за операцията от Република Аржентина, следва да изпълняват задълженията си и да се ръководят в поведението си единствено от интересите на военната операция, провеждана под командването на ЕС, за управление на криза.5. Република Аржентина следва да информира командващия операцията на ЕС в надлежния срок, в случай че има някаква промяна на нейното участие в операцията.Член 2Статус на силите1. Статусът на силите и персонала от Република Аржентина, участващи във военната операция на ЕС по управление на криза, се определя в съответствие с разпоредбите за статуса на силите, ако има такива, договорени между Европейския съюз и държавата-домакин.2. Статусът на силите и персонала, включен в щаба, или командния състав, намиращи се извън Босна и Херцеговина, се определя от споразуменията между щаба и командния състав и Република Аржентина.3. Без да се засягат разпоредбите за статута на силите, споменати в параграф 1 от настоящия член, Република Аржентина ще упражнява юрисдикция над своите сили и персонал, участващи във военната операция на ЕС за управление на кризата.4. Република Аржентина отговаря


text: за всякакви искове, свързани с участието във военната операция на ЕС за управление на кризата, от и спрямо неговите сили и персонал. Република Аржентина отговаря за предприемането на всякакви действия, особено законови или дисциплинарни, спрямо своите сили и персонал, съобразно своите закони и разпоредби.5. Република Аржентина се задължава да подпише декларация по отношение на освобождаването от искове срещу държавите, участващи във военната операция на ЕС за управление на кризи, и да го направи с подписването на настоящото споразумение.6. Европейският съюз се задължава да подпише декларация по отношение на освобождаването от искове по отношение на участието на Република Аржентина във военната операция на ЕС за управление на кризата и да го направи с подписването на настоящото споразумение.Член 3Класифицирана информация1. Република Аржентина предприема необходимите мерки, за да гарантира защитата на класифицирана информация на ЕС в съответствие с регламентите за сигурност на Съвета на Европейския съюз, съдържащи се в Решение 2001/264/ЕО на Съвета от 19 март 2001 г. [4], и в съответствие с допълнителните разпореждания на компетентни органи, включително командващия операцията на ЕС.2. Ако ЕС и Република Аржентина са сключили споразумение относно процедурите за сигурност при обмен на класифицирана информация, разпоредбите на подобно споразумение се прилагат в контекста на военната операция на ЕС по управление на кризата.Член 4Субординация на командването1. Всички сили и личен състав, участващи във военната операция на ЕС по управление на криза, остават под пълното командване на своите национални власти.2. Националните власти прехвърлят операционното и стратегическото командване и/или контрол на своите сили и персонал върху командващия операцията на ЕС. Командващият операцията на ЕС има правомощия да делегира своите права.3. Република Аржентина има същите права и задължения по отношение на ежедневното управление на операцията, както и участващите в нея държави-членки на ЕС.4. Командващият операцията на ЕС би могъл, след консултации с Република Аржентина, във всеки един момент и по всяко време да поиска изтегляне на силите на Република Аржентина от операцията.5. Република Аржентина назначава висш военен представител, който да представлява нейния военен контингент в операцията на Европейския съюз по управление на военната криза. Този висш военен представител провежда консултации с командващия силите на ЕС по всички въпроси, касаещи операцията, и носи отговорност за дисциплината на контингента през цялото време, докато се провежда операцията.Член 5Финансови аспекти1. Република Аржентина поема всички разходи, свързани с участието ѝ в операцията, освен ако тези разходи не са предмет на общо финансиране, както е предвидено в законовите инструменти, упоменати в член 1, параграф 1 от настоящото споразумение, както и в Решение 2004/197/ОВППС на Съвета oт 23 февруари 2004 г. за създаване на механизъм за администриране на общите разходи на операции на Европейския съюз с военни или отбранителни последици [5].2. В случай на смърт, увреждане, загуба или щета на физически и юридически лица от държавата, в която се провежда операцията, при установена отговорност Република Аржентина заплаща обезщетение според условията, предвидени в разпоредбите за статута на силите, ако има такова, както е посочено в член 2, параграф 1 от настоящото споразумение.Член 6Договорености по прилагане на споразумениетоВсякакви технически и административни договорености, необходими за изпълнението на настоящото споразумение, се сключват между


text: генералния секретар на Съвета/върховния представител за общата външна политика и политиката на сигурност и съответния орган на Република Аржентина.Член 7Неспазване на задълженияВ случай че една от страните не спази своите задължения, постановени в предходните членове, другата страна има право да прекрати настоящото споразумение с едномесечно предупреждение.Член 8Уреждане на споровеВсякакви спорове, възникнали от тълкуването или прилагането на настоящото споразумение, следва да се разрешават с дипломатически средства между двете страни.Член 9Влизане в сила1. Настоящото споразумение влиза в сила в деня на подписването му.2. Настоящото споразумение остава в сила за срока на участие на Република Аржентина в операцията.Съставено в Брюксел на 9 юни 2005 година на английски език, в четири екземпляра.За Европейския съю+++++ TIFF +++++За Република Аржентина+++++ TIFF +++++[1] ОВ L 252, 28.7.2004 г., стр. 10.[2] ОВ L 324, 27.10.2004 г., стр. 20.[3] ОВ L 325, 28.10.2004 г., стр. 64. Решение, изменено с РешениеBiH/5/2004 (ОВ L 357, 2.12.2004 г., стр. 39).[4] ОВ L 101, 11.4.2001 г., стр. 1. Решение, изменено с Решение 2004/194/ЕО (ОВ L 63, 28.2.2004 г., стр. 48).[5] ОВ L 63, 28.2.2004 г., стр. 68.--------------------------------------------------20050609ДЕКЛАРАЦИИсъгласно член 2, параграфи 5 и 6 от споразумениетоДекларация на държавите-членки на ЕС:"В приложение към Съвместно действие 2004/570/ОВППС на ЕС от 12 юли 2004 г. относно военната операция на Европейския съюз в Босна и Херцеговина държавите-членки на ЕС полагат усилия, доколкото вътрешните им законодателства позволяват това, по възможност да не предявяват искове срещу Република Аржентина за увреждане, смърт на техен персонал, щети или загуба на притежавано от тях имущество и използвано от операцията на ЕС за управление на кризата, ако това увреждане, смърт, щета или загуба:- е причинено от персонал на Република Аржентина по време на изпълнение на служебните му задължения във връзка с операцията на ЕС за управление на кризата, освен в случай на сериозна небрежност или умишлено увреждане, или- е възникнало от използването на имущество, принадлежащо на Република Аржентина, при условие че имуществото е използвано във връзка с операцията и с изключение на случаите на сериозна небрежност или умишлено увреждане от страна на персонал на Република Аржентина, ползващ това имущество."Декларация на Република Аржентина:"В приложение към Съвместно действие 2004/570/ОВППС на ЕС от 12 юли 2004 г. относно военната операция на Европейския съюз в Босна и Херцеговина Република Аржентина полага усилия, доколкото вътрешното законодателство позволява това, по възможност да не предявява искове срещу някоя от държавите, участващи във военната операция на ЕС за управление на кризата, за увреждане, смърт на персонала на Република Аржентина, щети или загуба на притежавано от нея имущество и използвано от операцията на ЕС за управление на кризата, ако това увреждане, смърт, щета или загуба:- е причинено от персонал по време на изпълнение на служебните му задължения във връзка с операцията на ЕС за управление на кризата, освен в случай на сериозна небрежност или умишлено увреждане, или- е възникнало от използването на имущество, принадлежащо на държави, участващи в операцията на ЕС за управление на кризата, при условие че имуществото е използвано във връзка с операцията и с изключение на случаите на сериозна небрежност или умишлено увреждане от страна на персонала на операцията на


text:
 Важна правна забележка
 |
 22001D0134
 Официален вестник n° L 022 , 24/01/2002 стр. 0022 - 0023 специално чешко издание глава 11 том 07 стр. 24 - 25 специално испанско издание глава 11 том 07 стр. 24 - 25 специално унгарско издание глава 11 том 07 стр. 24 - 25 специално литвийско издание глава 11 том 07 стр. 24 - 25 LV.ES глава 11 том 07 стр. 24 - 25 MT.ES глава 11 том 07 стр. 24 - 25 PL.ES глава 11 том 07 стр. 24 - 25 SK.ES глава 11 том 07 стр. 24 - 25 специално словенско издание глава 11 том 07 стр. 24 - 25
 Решение на Съвместния комитет на ЕИПNo 134/2001от 23 ноември 2001 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, наричано по-долу "Споразумението", и по-специално член 98 от него,като има предвид, че:(1) Приложение II към споразумението е изменено с Решение No 111/2001 на Съвместния комитет на ЕИП от 28 септември 2001 г. [1].(2) Директива 2000/42/ЕО на Комисията от 22 юни 2000 г. за изменение на приложенията към Директиви 86/362/ЕИО, 86/363/ЕИО и 90/642/ЕИО на Съвета за определяне на максималните нива на остатъци от пестициди във и върху житните култури, хранителните суровини от животински произход и някои продукти от растителен произход, включително плодове и зеленчуци [2], се включва в споразумението.(3) Директива 2000/81/ЕО на Комисията от 18 декември 2000 г. за изменение на приложенията към Директиви 86/362/ЕИО, 86/363/ЕИО и 90/642/ЕИО на Съвета за определяне на максималните нива на остатъчни количества от пестициди в и по зърнени култури, хранителни продукти с животински произход и в определени продукти с растителен произход, включително плодове и зеленчуци [3], се включва в споразумението.(4) Директива 2000/82/ЕО на Комисията от 20 декември 2000 г. за изменение на приложенията към Директиви 76/895/ЕИО, 86/362/ЕИО, 86/363/ЕИО и 90/642/ЕИО на Съвета за определяне на максимални нива на остатъци от пестициди в и по зърнени култури, хранителни продукти с животински произход и в определени продукти с растителен произход, включително плодове и зеленчуци [4], се включва в споразумението,РЕШИ:Член 1Към точка 13 (Директива 76/895/ЕИО на Съвета), точка 38 (Директива 86/362/ЕИО на Съвета), точка 39 (Директива 86/363/ЕИО на Съвета) и точка 54 (Директива 90/642/ЕИО на Съвета) от приложение II, глава XII на споразумението се добавя следното тире:- "— 32000 L 0082: Директива 2000/82/ЕО на Комисията от 20 декември 2000 г. (ОВ L 3, 6.1.2001 г., стр. 18)."Член 2Към точка 38 (Директива 86/362/ЕИО на Съвета), точка 39 (Директива 86/363/ЕИО на Съвета) и точка 54 (Директива 90/642/ЕИО на Съвета) от приложение II, глава XII на споразумението се добавят следните тирета:- "— 32000 L 0042: Директива 2000/42/ЕО на Комисията от 22 юни 2000 г. (ОВ L 158, 30.6.2000 г., стр. 51),- — 32000 L 0081: Директива 2000/81/ЕО на Комисията от 18 декември 2000 г. (ОВ L 326, 22.12.2000 г., стр. 56)."Член 3Текстовете на Директиви 2000/42/ЕО, 2000/81/ЕО и 2000/82/ЕО на Комисията на исландски и норвежки език, които предстоят


text: да бъдат публикувани в притурката за ЕИП към Официален вестник на Европейските общности, са автентични.Член 4Настоящото решение влиза в сила на 24 ноември 2001 г., при условие че всички нотификации до Съвместния комитет на ЕИП [*****] съгласно член 103, параграф 1 от споразумението са представени.Член 5Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 23 ноември 2001 година.За Съвместния комитет на ЕИППредседателE. Bull[1] ОВ L 322, 6.12.2001 г., стр. 22.[2] ОВ L 158, 30.6.2000 г., стр. 51.[3] ОВ L 326, 22.12.2000 г., стр. 56.[4] ОВ L 3, 6.1.2001 г., стр. 18.[*****] Няма посочени конституционни изисквания.--------------------------------------------------


text:
 Важна правна забележка
 |
 22006A1020(01)
 Официален вестник n° L 290 , 20/10/2006 стр. 0002 - 0005 Официален вестник n° L 200 , 01/08/2007 стр. 0063 - 0066
 Споразумение за партньорство в областта на рибарствотомежду Европейската общност и Република СейшелиЕВРОПЕЙСКАТА ОБЩНОСТ,наричана по-долу "Общността",иРепублика Сейшели,наричана по-долу "Сейшелите",наричани заедно оттук нататък "страните",КАТО ОТЧИТАТ близкото делово сътрудничество между Общността и Сейшелите, особено в контекста на споразумението от Котону, и тяхното общо желание да засилят тези отношения,КАТО ВЗЕМАТ ПРЕДВИД Конвенцията на Организацията на обединените нации по морско право,като осъзнават важността на принципите, установени чрез Кодекса за поведение за отговорен риболов, приет на Конференцията на ФАО през 1995 г.,РЕШЕНИ да си сътрудничат, в техен взаимен интерес, при насърчаване въвеждането на отговорен риболов с цел обезпечаване на дългосрочно опазване и устойчива експлоатация на живите морски ресурси,УБЕДЕНИ, че такова сътрудничество трябва да приеме формата на инициативи и мерки, които независимо дали са взети съвместно или поотделно, се явяват като допълнителни и осигуряват съгласувани политики и съвместни действия,Като възнамеряват, за тази цел, да започнат диалог с оглед определянето на секторната политика за рибарството в Сейшелите и установяването на подходящи средства за гарантиране, че тази политика се изпълнява ефективно и че икономическите оператори и гражданското общество участват в процеса,КАТО ЖЕЛАЯТ да установят срокове и условия, регулиращи риболовните дейности на кораби на Общността във водите на Сейшелите и подкрепата на Общността за въвеждането на отговорен риболов в тези води,ТВЪРДО РЕШЕНИ да търсят по-тясно икономическо сътрудничество в рибната промишленост и свързаните с нея дейности, чрез създаване и развитие на съвместни предприятия, включващи дружества от двете страни,СЕ СПОРАЗУМЯХА ЗА СЛЕДНОТО:Член 1ОбхватНастоящото споразумение установява принципите, правилата и процедурите, регулиращи:- икономическото, финансово, технологично и научно сътрудничество в сектора рибарство с оглед на въвеждане на отговорен риболов във водите на Сейшелите, за да се гарантира опазването и устойчивата експлоатация на рибните ресурси и, за да се развива сектора рибарство в Сейшелите,- условията, регулиращи достъпа на риболовни кораби на Общността до водите на Сейшелите,- договореностите за надзор на рибарството във водите на Сейшелите с оглед гарантиране на това, че горните правила и условия се спазват, че мерките за опазване и управление на рибните запаси са ефективни, и че е предотвратен незаконния, недеклариран или нерегулиран риболов,- партньорството между дружества, насочено към развитието в общ интерес, на икономическите и свързаните с тях дейности в сектора рибарство.Член 2ДефиницииЗа целите на настоящото споразумение:a) "органи на Сейшелите", означава Управлението за риболов на Сейшелите;б) "органи на Общността" означава Европейската комисия;в) "кораб на Общността" означава риболовен кораб, плаващ под знамето на държава-членка на Общността и регистриран в Общността;г) "съвместно предприятие" означава търговско дружество, регистрирано на Сейшелите от корабособственици или национални предприятия от страните, с цел извършване на риболов или дейности, свързани с риболова;д) "съвместен комитет" означава комитет, съставен от представители на Общността и Сейшелите, чиито функции са описани в член 9 от настоящото споразумение.Член 3Принципи и цели, основополагащи изпълнението на настоящото споразумение1. Страните поемат задължението да насърчават отговорния риболов във водите на Сейшелите, основан на принципа на недискриминация между различните флоти, извършващи риболов в тези води, без да се нарушават споразуменията, сключени между


text: развиващите се страни в даден географски район, в това число и съответните споразумения в областта на рибарството.2. Страните си сътрудничат с оглед определянето и изпълнението на секторната политика за рибарството във водите на Сейшелите и за тази цел започват диалог върху политиката и необходимите реформи. Те поемат задължението да не приемат мерки в тази област, без предварителна консултация помежду си.3. Страните си сътрудничат също така при извършването на ex ante, текущи и ex post оценки, едновременно съвместно и едностранно, на мерки, програми и действия, изпълнявани на базата на настоящото споразумение.4. Страните поемат задължението да гарантират, че настоящото споразумение се изпълнява съгласно принципите на доброто икономическо и социално управление.5. По-специално, наемането на моряци от Сейшелите на борда на кораби на Общността се регулира от Декларацията на Международната организация на труда (МОТ) за основните принципи и трудови права, която се прилага що се отнася до правото на съответните договори и общи условия на наемане на работа. Това засяга по-специално свободата на сдружаване и ефективното признаване на правото на колективно договаряне, както и отстраняването на дискриминацията по отношение на трудова заетост и работа.Член 4Сътрудничество в областта на статистиката1. През периода, обхванат от настоящото споразумение, Общността и Сейшелите наблюдават и контролират развитието на ресурсите в риболовната зона на Сейшелите; за тази цел се провежда съвместна ежегодна научна среща, последователно в Общността и в Сейшелите.2. На база заключенията на ежегодната научна среща и най-добрите достъпни научни постижения, страните се консултират взаимно в рамките на съвместния комитет, предвиден в член 9 и, когато е необходимо и по взаимно съгласие, вземат мерки за осигуряване устойчивото управление на рибните ресурси.3. Страните поемат задължението да се консултират взаимно, пряко или в рамките на Комисията за риба тон в Индийския океан (IOTC), за да гарантират управлението и опазването на живите ресурси и сътрудничеството в съответните научни изследвания.Член 5Достъп на кораби на Общността до риболов във водите на Сейшелите1. Сейшелите се задължават да разрешат на кораби на Общността да извършват риболовни дейности в неговите риболовни зони съгласно настоящото споразумение, включително протокола и приложението към него.2. Риболовните дейности, регулирани от настоящото споразумение, са предмет на действащите законови, подзаконови и нормативни актове в Сейшелите. Органите на Сейшелите нотифицилат Комисията за всякакви изменения в това законодателство.3. Сейшелите поемат отговорност за ефективното прилагане на разпоредбите за наблюдение на рибарството, отразени в протокола. Корабите на Общността си сътрудничат с органите на Сейшелите, отговорни за извършването на такъв мониторинг.4. Общността се задължава да предприеме всички подходящи стъпки, необходими за да гарантира, че нейните кораби спазват настоящото споразумение и законодателството, регулиращо рибарството във водите, в които Сейшелите имат юрисдикция.Член 6Разрешителни1. Кораби на Общността могат да ловят риба в риболовната зона на Сейшелите само ако притежават разрешително за риболов, издадено по настоящото споразумение.2. Процедурата за получаване на разрешително за риболов за кораб, приложимите данъци и начина на плащане, използвани от корабособствениците, са посочени в приложението към протокола.Член 7Финансова помощ1. Общността предоставя на Сейшелите финансова помощ съгласно сроковете и условията, заложени в протокола и приложенията. Тази единична помощ се състои от две свързани съставни части, а именно:a) достъп на кораби


text: на Общността до риболов на Сейшелите; иб) финансова подкрепа от Общността за въвеждане на отговорен риболов и устойчива експлоатация на рибните ресурси във водите на Сейшелите.2. Частта от финансовата помощ по параграф 1, буква a) се определя и управлява в светлината на целите, определени по взаимно съгласие между страните в съответствие с протокола, които трябва да бъдат постигнати в контекста на секторната политика по рибарството в Сейшелите и чрез годишна и многогодишна програми за нейното прилагане.3. Финансовата помощ, отпусната от Общността, се изплаща всяка година в съответствие с протокола, и съгласно настоящото споразумение и протокола в случай на промяна в размера на помощта в резултат на:a) сериозни обстоятелства, различни от природни явления, които възпрепятстват риболовните дейности във водите на Сейшелите;б) намаление на риболовните възможности, отпуснати на кораби на Общността, направено по взаимно съгласие между страните за целите на управление на въпросните запаси, когато това се счита за необходимо за опазването и устойчивата експлоатация на ресурсите на база най-добрите достъпни научни постижения;в) увеличение на риболовните възможности, отпуснати на кораби на Общността, направено по взаимно съгласие между страните, когато най-добрите достъпни научни постижения посочват, че състоянието на ресурсите го позволява;г) преоценка на условията за финансова подкрепа от Общността за изпълнението на секторната политика по рибарството в Сейшелите, когато това е гарантирано от резултатите на годишната и многогодишна програми, наблюдавани от двете страни;д) прекратяване на настоящото споразумение съгласно член 12;е) временно прекратяване на прилагането на настоящото споразумение съгласно член 13.Член 8Насърчаване на сътрудничеството между икономическите оператори и в гражданското общество1. Страните насърчават икономическото, търговско, научно и технологично сътрудничество в сектора рибарство и свързаните с него сектори. Те се консултират взаимно с оглед координиране на различните мерки, които могат да се вземат за тази цел.2. Страните насърчават обмена на информация за риболовни техники и уреди, методи за консервиране и промишлена обработка на рибните продукти.3. Страните полагат усилия да създадат условия, благоприятстващи насърчаването на контакти между техните предприятия в техническите, икономически и търговски сфери, чрез създаването на благоприятна среда за бизнес и инвестиции.4. Страните насърчават, по-специално, създаването на съвместни предприятия в техен общ интерес. Създаването на съвместни предприятия в Сейшелите и трансфера на кораби на Общността към съвместните предприятия спазва систематично законодателствата на Сейшелите и на Общността.Член 9Съвместен комитет1. Създава се съвместен комитет, който да контролира прилагането на настоящото споразумение. Съвместният комитет изпълнява следните функции:a) наблюдава и контролира осъществяването, тълкуването и прилагането на споразумението и по-специално, формулирането на годишната и многогодишна програми, посочени по член 7, параграф 2 и оценката на тяхното изпълнение;б) предоставя необходимото взаимодействие по въпроси от взаимен интерес относно рибарството;в) действа като форум за мирно уреждане на всякакви спорове относно тълкуването или прилагането на споразумението;г) оценява повторно, когато е необходимо, нивото на риболовните възможности и като следствие, на финансовата помощ;д) всяка друга функция, за която страните вземат решение по взаимно съгласие.2. Съвместният комитет заседава най-малко веднъж годишно, подред в Общността и в Сейшелите, и се председателства от страната, домакин на заседанието. Той провежда извънредно заседание по искане на която и да е от страните.Член 10Географски район, към който се прилага споразумениетоНастоящото споразумение


text: се прилага, от една страна, спрямо териториите, в които се прилага Договора за създаване на Европейската общност, при условията, определени в този Договор, и от друга страна, спрямо територията на Сейшелите.Член 11Срок на валидностНастоящото споразумение е валидно за срок от шест години от датата на влизането му в сила; то се подновява за допълнителни шестгодишни периоди, освен при представяне на предизвестие за прекратяване съгласно член 12.Член 12Прекратяване1. Настоящото споразумение може да бъде прекратено от която и да е от страните в случай на сериозни обстоятелства, като например понижение на съответните запаси, констатация за намалено ниво на риболовните възможности, предоставени на кораби на Общността, или неспазване на задълженията, дадени от страните по отношение на борбата с незаконния, недеклариран или нерегулиран риболов.2. Съответната засегната страна нотифицира писмено другата страна за своето намерение да се оттегли от споразумението шест месеца преди датата му на изтичане спрямо първоначалния период или всеки допълнителен период.3. Изпращането на нотификацията, посочена в предходния параграф е предпоставка за консултации между страните.4. Плащането на финансовата помощ, посочена в член 7 за годината, в която става прекратяването, се намалява пропорционално и на равни вноски за изтеклото време.Член 13Временно прекратяване1. Прилагането на настоящото споразумение може да се прекрати временно по инициатива на една от страните в случая на сериозно разногласие относно прилагането на разпоредбите, залегнали в споразумението. Това временно прекратяване изисква заинтересованата страна да нотифицира писмено за своето намерение най-малко три месеца преди датата, на която временното прекратяване трябва да влезе в сила. При получаване на тази нотификация, страните започват консултации с оглед мирно разрешаване на разногласията.2. Плащането на финансовата помощ по член 7 се намалява пропорционално и на равни вноски за срока на временното прекратяване.Член 14Протокол и приложениеПротоколът и приложението представляват неразделна част от настоящото споразумение.Член 15Отменяне и преходни разпоредби1. Настоящото споразумение отменя и заменя Споразумението между Европейската икономическа общност и Република Сейшели за риболов край Сейшелите от 1987 г. от датата на неговото влизане в сила.2. Въпреки това, протоколът, определящ за периода от 18 януари 2005 г. до 17 януари 2011 г. риболовните възможности и финансовата помощ, предвидена по Споразумението между Европейската икономическа общност и Република Сейшели за риболов край Сейшелите, остава в сила до изтичане на срока, посочен в член 1 от него и представлява неразделна част от настоящото споразумение.Член 16Влизане в силаНастоящото споразумение, съставено в два екземпляра на чешки, естонски, датски, нидерландски, английски, фински, френски, немски, гръцки, унгарски, италиански, латвийски, литовски, малтийски, полски, португалски, словашки, словенски, испански и шведски език, като всеки от тези текстове е еднакво автентичен, влиза в сила на датата, на която страните се нотифицират взаимно за завършването на процедурите, необходими за тази цел.--------------------------------------------------


text:
 Важна правна забележка
 |
 22008A0524(01)
 Споразумение между Европейския съюз и Централноафриканската република относно статута на силите под ръководството на Европейския съюз в Централноафриканската република
 Официален вестник n° L 136 , 24/05/2008 стр. 0046 - 0051
 ПРЕВОДСпоразумениемежду Европейския съюз и Централноафриканската република относно статута на силите под ръководството на Европейския съюз в Централноафриканската републикаЕВРОПЕЙСКИЯТ СЪЮЗ, наричан по-долу "ЕС",от една страна, иЦЕНТРАЛНОАФРИКАНСКАТА РЕПУБЛИКА, наричана по-долу "приемащата държава",от друга страна,наричани по-долу "страните",КАТО ВЗЕХА ПРЕДВИД:- Резолюция 1778 (2007) на Съвета за сигурност на Организацията на обединените нации от 25 септември 2007 г.;- Съвместно действие 2007/677/ОВППС на Съвета от 15 октомври 2007 г. относно военната операция на Европейския съюз в Република Чад и в Централноафриканската република (EUFOR Tchad/RCA);- факта, че настоящото споразумение не засяга правата и задълженията на страните, произтичащи от споразумения и други международни инструменти за създаване на международни съдилища и трибунали, включително статута на Международния наказателен съд,СЕ СПОРАЗУМЯХА ЗА СЛЕДНОТО:Член 1Приложно поле и определения1. Разпоредбите на настоящото споразумение се прилагат към силите под ръководството на Европейския съюз и към техния персонал.2. Разпоредбите на настоящото споразумение се прилагат само на територията на приемащата държава.3. За целите на настоящото споразумение:а) "сили под ръководството на Европейския съюз (EUFOR)" означава генералните военни щабове на ЕС и националните контингенти, които участват в операцията, тяхното оборудване и транспортните им средства;б) "операция" означава подготовката, установяването, изпълнението и поддръжката на военната мисия в резултат на мандата, предоставен с Резолюция 1778 (2007) на Съвета за сигурност на Организацията на обединените нации от 25 септември 2007 г.;в) "командващ силите на ЕС" означава командващият в театъра на операциите;г) "генерален военен щаб на ЕС" означава генералният военен щаб и неговите подразделения, независимо от местоположението им, под ръководството на военнокомандващи на ЕС, които осъществяват военното командване или контрол на операцията;д) "национални контингенти" означава бойните части и подразделения, принадлежащи на държавите-членки на Европейския съюз и на другите държави, участващи в операцията;е) "персонал на EUFOR" означава членовете на гражданския и военния персонал, зачислен към EUFOR, както и персоналът, разположен с оглед подготовката на операцията, и командированият персонал от участваща държава или институция на ЕС в операцията, които, освен ако не е предвидено друго в настоящото споразумение, се намират на територията на приемащата държава, с изключение на персонала, нает на място, и на персонала, нает от международни търговски предприятия;ж) "персонал, нает на място" означава членовете на персонала, които са граждани на приемащата държава или пребивават постоянно на нейна територия;з) "база" означава комплексът от всички помещения, жилища и терени, необходими на EUFOR и на техния персонал;и) "участваща държава" означава държава, която е предоставила национален контингент на разположение на EUFOR.Член 2Общи разпоредби1. EUFOR и техният персонал спазват законите и подзаконовите актове на приемащата държава и се въздържат от всяко действие или дейност, които са несъвместими с целите на операцията.2. EUFOR редовно информират правителството на приемащата държава за броя на членовете на своя персонал, разположен на територията на приемащата държава.Член 3Идентификация1. Членовете на персонала на EUFOR трябва винаги да носят със себе си своя паспорт или военна лична карта.2. Превозните средства, въздухоплавателните средства, плавателните съдове и другите транспортни средства на EUFOR


text: носят идентификационни знаци и/или отличителни регистрационни табели на EUFOR, които се нотифицират на компетентните органи на приемащата държава.3. EUFOR имат право да поставя знамето на ЕС и отличителни знаци, като военни емблеми, официални надписи и символи, в базата, върху своите превозни и други транспортни средства. Върху униформите на персонала на EUFOR има отличителна емблема на EUFOR. По решение на командващия силите на ЕС националните знамена или емблеми на участващите в операцията национални контингенти могат да се поставят в базата на EUFOR, върху превозни и други транспортни средства и униформи на EUFOR.Член 4Преминаване на границите и разполагане на територията на приемащата държава1. Членовете на персонала на EUFOR се допускат на територията на приемащата държава само след представяне на документите, предвидени в член 3, параграф 1, или ако се касае за първото влизане — след представяне на издадена от EUFOR индивидуална или колективна командировъчна заповед. При влизане, напускане или пребиваване на територията на приемащата държава те са освободени от прилагането на разпоредбите относно паспортите и визите, от проверки в рамките на имиграционните процедури и на митническия контрол.2. Членовете на персонала на EUFOR са освободени от прилагането на разпоредбите на приемащата държава относно регистрацията и контрола на чужденците, но не придобиват право на пребиваване или постоянно местоживеене на територията на приемащата държава.3. Имуществото и транспортните средства на EUFOR, предназначени да поддържат операцията, които влизат, преминават или напускат територията на приемащата държава, са освободени от всякакво задължение за представяне на инвентарни списъци или други митнически документи, както и от всяка форма на проверка.4. Членовете на персонала на EUFOR могат да управляват моторни превозни средства и въздухоплавателни средства на територията на приемащата държава, при условие че притежават съответно национално, международно или военно свидетелство за управление или лиценз за пилот с неизтекъл срок на валидност.5. За нуждите на операцията приемащата държава предоставя на EUFOR и на техния персонал свобода на движение и придвижване на територията си, включително въздушното пространство.6. За нуждите на операцията EUFOR могат да извършват на територията на приемащата държава, включително във въздушното пространство, тренировки или маневри с оръжия.7. За нуждите на операцията EUFOR могат да използват пътищата, мостовете, подвижните платформи и летищата, без да заплащат дължими суми, пътни такси, данъци или други подобни налози. EUFOR не се освобождават от плащане на такси в разумен размер за поискани и ползвани услуги при същите условия, както предвидените за въоръжените сили на приемащата държава.Член 5Привилегии и имунитети на EUFOR, предоставени от приемащата държава1. Базата на EUFOR е неприкосновена. На длъжностните лица на приемащата държава не се разрешава да влизат в нея без съгласието на командващия силите на ЕС.2. Базата на EUFOR, нейното оборудване и други вещи, намиращи се в нея, както и транспортните средства не подлежат на претърсване, изземване, запор или изпълнителна мярка. Въпреки това командващият силите на ЕС може да даде разрешение на властите на приемащата държава да извършат претърсване. В такъв случай претърсването се извършва в присъствието на представителя на командващия силите на ЕС.3. EUFOR, както и имуществото и средствата, с които разполагат, независимо къде се намират и кой ги управлява, се ползват с


text: имунитет по отношение на юрисдикцията.4. Архивите и документацията на EUFOR са неприкосновени по всяко време и където и да се намират.5. Официалната кореспонденция на EUFOR е неприкосновена. Под "официална кореспонденция" се разбира всяка кореспонденция, свързана с операцията и нейните функции.6. EUFOR, както и техните доставчици на услуги и подизпълнители, при условие че не са граждани на приемащата държава, са освободени от всякакви национални, регионални и общински данъци, такси и налози от подобно естество по отношение на закупените и внесените стоки, предоставените услуги и използваните от EUFOR съоръжения за нуждите на операцията. EUFOR не се освобождават от данъци, такси и други налози, дължими като възнаграждение за предоставени услуги.7. Приемащата държава разрешава внасянето на стоки, предназначени за нуждите на операцията, и ги освобождава от всякакви мита, данъци, пътни такси, такси и други подобни налози, различни от таксите за съхранение, превоз и други предоставени услуги.Член 6Привилегии и имунитети, предоставени от приемащата държава на персонала на EUFOR1. Персоналът на EUFOR не подлежи на арест или задържане под никаква форма.2. Документите, кореспонденцията и имуществото на персонала на EUFOR са неприкосновени освен в случай на изпълнителни мерки, разрешени по силата на параграф 6.3. Персоналът на EUFOR се ползва с имунитет от наказателната юрисдикция на приемащата държава при всякакви обстоятелства.Участващата държава или съответната институция на ЕС, според случая, може да се откаже от имунитета на персонала на EUFOR по отношение на наказателната юрисдикция. Отказът трябва винаги да бъде изричен.4. Персоналът на EUFOR се ползва с имунитет по отношение на гражданската и административната юрисдикция на приемащата държава по отношение на устни изказвания или писмени документи, както и на всякакви действия, предприети в изпълнение на официалните му функции. Когато пред съд на приемащата държава се образува гражданско производство срещу член на персонала на EUFOR, командващият силите на ЕС и компетентният орган на участващата държава или съответната институция на ЕС се уведомяват незабавно. Преди образуването на съдебното производство пред компетентния съд, командващият силите на ЕС и компетентният орган на участващата държава или съответната институция на ЕС удостоверяват дали въпросното действие е извършено или не от члена на персонала на EUFOR в изпълнение на неговите официални функции.Когато действието е извършено в изпълнение на официални функции, не се дава ход на производството и се прилагат разпоредбите на член 15. Ако действието не е извършено в изпълнение на официални функции, на производството може да се даде ход. Удостоверението от командващия силите на ЕС и от компетентния орган на участващата държава или от съответната институция на ЕС има задължителен характер за юрисдикцията на приемащата държава, която не може да го оспори.Ако член на персонала на EUFOR заведе дело, това го лишава от правото да се позовава на имунитета по отношение на юрисдикцията при насрещен иск, пряко свързан с основния иск.5. Персоналът на EUFOR не е длъжен да дава свидетелски показания.6. Срещу член на персонала на EUFOR не могат да се предприемат никакви изпълнителни мерки, освен ако срещу него е образувано гражданско производство, което не е свързано с официалните му функции. Имуществото на персонала на EUFOR, което командващият силите на ЕС е удостоверил като необходимо